**ΔΕΛΤΙΟ ΤΥΠΟΥ**

*Αθήνα, 05 Φεβρουαρίου 2024*

**Η KYKNOS μοίρασε αγάπη με φαγητό και στήριξε το Σωματείο ΕΛΠΙΔΑ**

Ένα σπουδαίο μήνυμα αγάπης, προσφοράς και αλληλεγγύης έστειλε η KYKNOS με τη φιλανθρωπική δράση που υλοποίησε στο **The Ellinikon Experience Park** καθόλη την περίοδο των Χριστουγέννων. Ένα κατακόκκινο **food truck**, που σχεδιάστηκε ειδικά για τη συγκεκριμένη ενέργεια, βρέθηκε **για έναν ολόκληρο μήνα** στο μοναδικά στολισμένο πάρκο του Ελληνικού και πρόσφερε λαχταριστές street food επιλογές από τον **chef Γιώργο Τσαπάρα** και την ομάδα του με προϊόντα **KYKNOS dressings**. **Το σύνολο των κερδών που συγκεντρώθηκε από τη δράση** **θα διατεθεί από την εταιρεία για την ενίσχυση των σκοπών του Σωματείου «ΕΛΠΙΔΑ – Σύλλογος Φίλων Παιδιών με καρκίνο»**.

*«Όλοι στην ομάδα της KYKNOS είμαστε ιδιαίτερα συγκινημένοι και χαρούμενοι που υποδεχτήκαμε τη νέα χρονιά με μια τόσο ουσιαστική κίνηση αλληλεγγύης και ανθρωπιάς. Η ιδέα της δημιουργίας του food truck ξεκίνησε από τη θέληση και το όραμά μας να στηρίξουμε τα παιδιά που μας έχουν ανάγκη και να βάλουμε κι εμείς το δικό μας λιθαράκι στην ευαισθητοποίηση του κόσμου για το αξιέπαινο έργο του Σωματείου “ΕΛΠΙΔΑ – Σύλλογος Φίλων Παιδιών με καρκίνο”. Ευχαριστούμε από καρδιάς όλους όσοι επισκέφθηκαν το food truck μας στο Ελληνικό και αγκάλιασαν αυτή τη δράση κοινωνικής προσφοράς σκορπίζοντας ελπίδα και άφθονα χαμόγελα*.» δήλωσε η **Senior Brand & Trade Marketing Manager κ. Χρύσα Παστρικού**.

Το εορταστικό street food menu που δημιουργήθηκε για να μοιράσει αγάπη και νοστιμιά, περιλάμβανε χειροποίητες κοτομπουκιές με Μαγιονέζα premium, ανατρεπτικά beef & chicken burgers με KYKNOS dressings, πατάτες τηγανιτές με Κetchup 0% και άλλα λαχταριστά πιάτα, μεταξύ αυτών και vegan επιλογές.

Ο DJ Μιχάλης Τσαουσόπουλος ξεσήκωσε τον κόσμο με τις μουσικές του σε ένα συναρπαστικό live, παραδοσιακά κάλαντα με χορό και μουσική έδωσαν έναν άκρως εορταστικό παλμό στο κλίμα των ημερών, ο σαξοφωνίστας Thomas Sax ταξίδεψε το κοινό με jazz μελωδίες και το 360 PHOTO BOOTH χάρισε τις πιο διασκεδαστικές αναμνήσεις.

Τη φιλανθρωπική αυτή δράση της KYKNOS ανέλαβαν οι διαφημιστικές εταιρείες attp και Grow Agency. Ανάμεσα στους υποστηρικτές ήταν και οι εταιρείες ΛΟΥΞ, ΝΗΣΟΣ και ΔΙΡΦΥΣ, διαθέτοντας τα προϊόντα τους στην καντίνα.

Εδώ και 109 χρόνια, η KYKNOS τοποθετεί στο επίκεντρο τον άνθρωπο και, με σεβασμό και υπευθυνότητα, στέκεται πάντα δίπλα σε όσους έχουν πραγματικά ανάγκη.

***ΜΟΙΡΑΣΕ ΑΓΑΠΗ ΜΕ ΦΑΓΗΤΟ***

***Spread love with food, spread hope for good!***

**Σχετικά με την KYKNOS**

Η KYKNOS, μια από τις μεγαλύτερες και παλαιότερες κονσερβοποιίες σε λειτουργία στην Ευρώπη, παραμένει 109 χρόνια μετά, αληθινά πρωτοποριακή και διαχρονική.

Όραμά της είναι να συνεχίσει την ανάπτυξή της, εξελισσόμενη περαιτέρω σε μια εταιρεία τροφίμων προσφέροντας φυσικά, φυτικά και γευστικά προϊόντα με ηθικό και βιώσιμο τρόπο σε όλη την διατροφική αλυσίδα από τους αγρότες μέχρι το πιάτο του τελικού καταναλωτή. Για να το πετύχει αυτό, δεσμεύεται να συνεργάζεται στενά με τους αγρότες παραγωγούς, την επιστημονική κοινότητα και τους πελάτες της και να χρησιμοποιεί τις διαθέσιμες τεχνολογίες (πχ. έξυπνη γεωργία) για τη βελτίωση και την αύξηση της παραγωγής αγροδιατροφικών προϊόντων, παραδίδοντας παράλληλα έναν πιο βιώσιμο πλανήτη στην νέα γενιά.

Με ηγετική θέση στην ελληνική αγορά στην κατηγορία της τομάτας και διεθνή παρουσία σε πάνω από 30 χώρες, τα προϊόντα KYKNOS είναι διαθέσιμα σε όλα τα σημεία λιανικής πώλησης τροφίμων και αποτελούν την πρώτη επιλογή χιλιάδων νοικοκυριών στην Ελλάδα.